E Fotografijakere Politike - RomArchive\nKuririmo kotar o André Raatzsch\n‘O bisiklo manuś and-o avindipen sar phenel pes, naj te ovel o manuś savo na ʒanel te drabarel i alfabeta, tok odova so na ʒanel te lel fotografia. Ama śaj te ginas sar manuś so na ʒanel te drabarel vo odole fotografes so naśtin te drabarel pesqe xodutne fotografie?’\nWalter Benjamin (1931, A Short History of Photography, rinćhibǎripen katar Stanley Mitchell)\nSo fora po but o manuśa paćan so i realiteta si odova so sikaven o medie, o filmǎ thaj i fotografia. Palem si baro pućhipen te ʒanas val akava si i ćaćutni realiteta.\nIsi amaro godorvalipen thaj amaro demokratiko hakaj te alosaras so dikhas and-o tasfir: so dikhas amen andre ? “Avere ratesqe manuśen” ja “amare somthemutnen”? Pućhas amen val si te ovel jekh dǐves jekh evroputni politika e tasfirenqi anda savi śaj te haćaras fededer o komplekso koneksi maśkar amaro dostipen thaj amari historia? Jekh politika e tasfirenqe anda savi i fotografia si te sevel sar maśkarni kaj te tordǎras palem amaro xod tasfir – jekh xod tasfir savo putrel amenqe jekh avindipen.\nKamlol pes amenqe fotografie save sikaven amaro manuśikani digniteta thaj save keren dikhlǒvera savorrenqe o serimata save sas xasarde ja avrićhudine katar-o kolektivo somʒanipen: Rromenqe tasfira save phanden khetane o xasardo ʒanipen amare mutualone eksperiencěnqo and-i evroputni historia thaj savo thovel amari khetani phendli/baxt-bibaxt and-o angluno plano.\nVal si te ovel jekh dǐves jekh vaxt anda savo o dikhipen so kerel kodifikacia thaj ovel katar-i dominanto strategia e reprezentacienqi śaj te paruvdǒl thaj anda savo jekh politika e tasfirenqi śaj biandǒl odothe kaj o fotografie si labǎrde kaj te vazden barabar hakaja thaj patǐv, manuśikani digniteta?\nSavorre ʒene save vazden medie, savorre ʒene save keren tasfira save dikhen len vi odola so si len tasfira so lile on korkorre, savorre arakhlǒn mamuj jekh bari problema kaj te ʒamaven jekh khetani politika e tasfirenqi, jekh gasavi politika savi anel jekh laćheder avindipen amenqe savorrenqe.\nRights held by: André Raatzsch (text) — Xhivan Duka (translation) | Licensed by: André Raatzsch (text) — Xhivan Duka (translation) | Licensed under: CC-BY-NC 3.0 Germany | Provided by: RomArchive\nŚaj te pućhas amen val jekh nevi politika e fotografiaqi si te kerdǒl aj te labǎrdǒl and-e fotografie kaj te anel barabar hakaja thaj manuśikani digniteta.\nE arxivenqe pharimata/probleme\nPućhas amen val isi jekh strategia kaj te las amen e Rromenqe tasfirençar and-e muzeje thaj arxive?\nFormacia kolektivone vizualono serimatenqi thaj serimasqi politika and-o nevikane dostimata mangel absolut jekh dikhimasqi etika.\nMisal Ikonografikone tasfirenqi\nAkala ʒuvlǎ ćhiven pes p-e pumaro than and-o politano klima e vaxtesqi, mangindor barabaripen thaj themutnipen.\nE fotografije thaj e dokumentura si arakhline kotar e: